# বিগ বস তামিল ২

| বিগ বস তামিল |
| --- |
| মৌসুম ২ |
|  |
|  |
| উপস্থাপক | কমল হাসান |
| দিনের সংখ্যা | ১০৫ |
| বাসিন্দার সংখ্যা | ১৭ |
| বিজয়ী | রিতবিকা |
| রানার-আপ | ঐশ্বর্যা দত্ত |
| স্থান | ভারত |
|  |
| পর্বের সংখ্যা | ১০৬ |
| মুক্তি |
| মূল নেটওয়ার্ক | স্টার বিজয় |
| মূল মুক্তি | ১৭ জুন ২০১৮ (2018-06-17) – ৩০ সেপ্টেম্বর ২০১৮ (2018-09-30) |
| কালানুক্রমিক |

বিগ বস তামিল ২ ভারতীয় আপাতবাস্তব টেলিভিশন অনুষ্ঠান *বিগ বসের* তামিল সংস্করণের দ্বিতীয় মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৮ সালের ১৭ই জুন তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০১৮ সালের ৩০শে সেপ্টেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার বিজয়ে সম্প্রচারিত হয়েছে। ভারতীয় অভিনেতা কমল হাসান পূর্ববর্তী মৌসুমের মতো এই মৌসুমেও উপস্থাপনা করেছেন।

১৭ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী রিতবিকা জয়লাভ করেছেন, অন্যদিকে ঐশ্বর্যা দত্ত প্রথম রানার-আপ হয়েছেন। এছাড়াও বিজয়ালক্ষ্মী ফিরোজ, জননী এবং যশিকা আনন্দ ফাইনালে পৌঁছেছিলেন।

## বিন্যাস

*বিগ বস তামিল* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *বিগ ব্রাদারের* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা

এই মৌসুমের বিজয়ী রিতবিকা

| স্থান | বাসিন্দা | পেশা | প্রবেশ | প্রস্থান | অবস্থা |
| --- | --- | --- | --- | --- | --- |
| ১ | রিতবিকা | অভিনেত্রী | দিন ১ | দিন ১০৫ | বিজয়ী |
| ২ | ঐশ্বর্যা দত্ত | অভিনেত্রী | দিন ১ | দিন ১০৫ | ১ম রানার-আপ |
| ৩ | বিজয়ালক্ষ্মী ফিরোজ | অভিনেত্রী | দিন ৬৭ | দিন ১০৫ | ২য় রানার-আপ |
| ৪ | জননী | অভিনেত্রী | দিন ১ | দিন ১০৫ | ৩য় রানার-আপ |
| ৫ | যশিকা আনন্দ | অভিনেত্রী | দিন ১ | দিন ৯৮ | অপনীত |
| ৬ | থদি বালাজি | অভিনেতা | দিন ১ | দিন ৯৮ | অপনীত |
| ৭ | মুমতাজ | অভিনেত্রী | দিন ১ | দিন ৯১ | অপনীত |
| ৮ | সেন্দরায়ান | অভিনেতা | দিন ১ | দিন ৮৪ | অপনীত |
| ৯ | ড্যানিয়েল অ্যানি পোপ | অভিনেতা | দিন ১ | দিন ৭৭ | অপনীত |
| ১০ | মহত রঘবেন্দ্র | অভিনেতা | দিন ১ | দিন ৭০ | বহিষ্কৃত |
| ১১ | বৈষ্ণবী প্রসাদ | সাংবাদিক | দিন ১ | দিন ৬২ | অপনীত |
| ১২ | পুন্নমবলম | অভিনেতা | দিন ১ | দিন ৫৬ | অপনীত |
| ১৩ | শরিক হাসান | অভিনেতা | দিন ১ | দিন ৪৯ | অপনীত |
| ১৪ | রম্যা এনএসকে | সঙ্গীতশিল্পী | দিন ১ | দিন ৩৫ | অপনীত |
| ১৫ | নিত্য বালাজি | গৃহিণী | দিন ১ | দিন ২৮ | অপনীত |
| ১৬ | অনন্ত বৈদ্যনাতন | সঙ্গীতজ্ঞ | দিন ১ | দিন ২১ | অপনীত |
| ১৭ | মামাথি চারি | রেডিও জকি | দিন ১ | দিন ১৪ | অপনীত |

## তথ্যসূত্র

## বহিঃসংযোগ

* দাপ্তরিক ওয়েবসাইট (ইংরেজি)

টেমপ্লেট:বিগ বস তামিল